**ΑΝΑΚΟΙΝΩΣΗ**

Τα μαθήματα και η ύλη των μαθημάτων στα οποία θα δώσουν εξετάσεις οι υποψήφιοι για κατάταξη στο Τμήμα μας το ακαδ. έτος 2018-2019 θα είναι τα παρακάτω:

**1.ΜΑΘΗΜΑ: Δομικά υλικά – Τεχνικές & Μέθοδοι Χαρακτηρισμού και Ελέγχου**

**ΥΛΗ ΜΑΘΗΜΑΤΟΣ:** Κατηγορίες δομικών υλικών, κριτήρια ταξινόμησης και χρήσης με βάση τη σχέση δομής/ιδιοτήτων/τεχνικών κατεργασιών ανά κατηγορία υλικών.

Φυσικοί λίθοι (φυσικοί, τεχνητοί), τσιμέντο (περιγραφή , συστατικά, βασικοί και ειδικοί τύποι, ιδιότητες), σκυρόδεμα (πρώτες ύλες, είδη), κονίες – κονιάματα (κονίες, αδρανή, πρόσθετα, κονιάματα δόμησης, επιχρίσματα), Πλίνθοι – κέραμοι (σύσταση, δομή, χαρακτηρισμός, ταξινόμηση), δομικοί χάλυβες (ιδιότητες χάλυβα, δομικά προϊόντα χάλυβα, προστασία χάλυβα), χάλυβες οπλισμού σκυροδέματος (κατηγορίες, ιδιότητες), ξύλο ως δομικό υλικό (ξύλο ως υλικό, προϊόντα), σύνθετα δομικά υλικά, κύκλος ζωής υλικών, κριτήρια ενεργειακής απόδοσης, γήρανση των υλικών, ασφαλτικά-έλεγχοι ασφαλτικών υλικών

**2.ΜΑΘΗΜΑ: Μαθηματικά Ι**

**ΥΛΗ ΜΑΘΗΜΑΤΟΣ:** Εισαγωγή στον Διαφορικό και Ολοκληρωτικό Λογισμό συναρτήσεων μιας μεταβλητής. (Συναρτήσεις μιας μεταβλητής-Παράγωγος συνάρτησης-Τεχνικές παραγώγισης. Αόριστο και Ορισμένο Ολοκλήρωμα. Κανόνες Ολοκλήρωσης. Εφαρμογές).

Εισαγωγή στη Γραμμική Άλγεβρα. Αλγεβρικές δομές. Διανυσματικοί χώροι. Πίνακες. Ορίζουσες. Συστήματα γραμμικών εξισώσεων. Ιδιοτιμές, ιδιοδιανύσματα. Χαρακτηριστική εξίσωση τετραγωνικού πίνακα. Όμοιοι πίνακες. Διαγωνοποίηση τετραγωνικού πίνακα. Εφαρμογές.

**3.ΜΑΘΗΜΑ: Χρήση Η/Υ**

**ΥΛΗ ΜΑΘΗΜΑΤΟΣ:** Εισαγωγή στην Πληροφορική. Ιστορική εξέλιξη των Υπολογιστών. Η τεχνολογία και το μηχανικό μέρος των PC. Λειτουργικά συστήματα. Αρχιτεκτονική. Windows. Αρχεία και κατάλογοι. Το σύστημα διαχείρισης των αρχείων Windows και εφαρμογές.

Βασικές εντολές του MS –DOS και MS-Windows. Batch processing. Εφαρμογές με AUTOEXEC.BAT. Το αρχείο config.sys. Εφαρμογές. Ρυθμίσεις μέσα από τα Windows. πχ control panel. Εφαρμογές.

Εισαγωγή στη χρήση κειμενογράφου οθόνης (screen editor). Word Εφαρμογές.

Εισαγωγή στις βάσεις δεδομένων. Η σημασία οργάνωσης ενός συστήματος υπό μορφή βάσεων δεδομένων π.x ACCESS. Εφαρμογές.

Εισαγωγή στη χρήση πακέτων διαχείρισης πινάκων ή λογιστικών φύλλων (π.χ.: EXCEL). Εφαρμογές. Χρήση Excel στη μελέτη ειδικών περιπτώσεων (case studies).

Εισαγωγή στο Power Point. Δίκτυα και βασικές υπηρεσίες Internet.

Οι υποψήφιοι υποβάλουν αίτηση μαζί με τα απαραίτητα δικαιολογητικά από 01/11/2018 – 15/11/2018 στο Τμήμα.

Δικαιολογητικά που πρέπει να καταθέσουν οι υποψήφιοι είναι:

• Αίτηση

• Αντίγραφο πτυχίου ή πιστοποιητικό περάτωσης σπουδών.

Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.